Pretendenta jautājums un Komisijas sniegtā atbilde Atklātā konkursa “Programmatūras izstrādes pakalpojumi Iekšlietu ministrijas Informācijas centra vajadzībām” ar ID Nr. IeM IC 2024/10, ietveros.


Jautājums: “Nolikuma 5.6.1. punktā pievienotajā vērtēšanas kritēriju tabulā  2.1.  vērtēšanas kritērijs aprakstīts šādi: 
 “Darba uzdevuma realizācijas piedāvājums
[bookmark: _GoBack]Maksimālo punktu skaitu saņem piedāvājums, kurā identificētas izmantojamās koplietošanas komponentes (kur tas nepieciešams) un ekrānskices atbilst Tehniskās specifikācijas prasībām.
1. Piedāvājuma novērtējums tiek samazināts par vienu punktu par katru neatbilstošu ekrānskices elementu.
1. Piedāvājuma novērtējums tiek samazināts par vienu punktu par katru neidentificētu koplietošanas komponenti.” 
Vai mēs pareizi saprotam, ka šajā kritērijā tiks vērtēts darba uzdevuma realizācijas piedāvājums gan pret  katru neatbilstošu vai trūkstošu elementu atbilstoši darbietilpības novērtējuma tabulā uzskaitītiem elementiem, gan arī pret  katru neidentificētu koplietošanas komponenti.”

Atbilde. 
2.1. vērtēšanas kritērijā tiks vērtēts darba uzdevuma realizācijas piedāvājums, vērtējot ekrānskices elementu atbilstību Tehniskās specifikācijas prasībām un piedāvāto koplietošanas komponenšu izmantošanu. 
Saskaņā ar Nolikuma 4.6.2.3 punktu, uzdevuma realizācijas piedāvājumā jānorāda darbietilpības novērtējumu, norādot Finanšu piedāvājuma 2.tabulā norādīto darbietilpības novērtējuma elementu skaitu un sarežģītību, respektīvi, Pretendentam jānorāda visi piedāvātajā risinājumā iekļautie darbietilpības elementi, pretējā gadījumā Pretendentam netiks piešķirti punkti kritērijā 2.2. 

